open-index/open-wikipedia-markdown huggingface dataset:
Femme fatale (Evdokía Kadín kappale)

**Femme fatale** on kyproksenkreikkalaisen laulajan Evdokía Kadín ensimmäinen single, jolla hän myös edusti Kyprosta vuoden 2008 Eurovision laulukilpailussa Belgradissa. Kappale sijoittui toisen semifinaalin viidenneksitoista eikä täten päässyt finaaliin.

Kadí voitti ”Femme fatalella” niukasti Kyproksen euroviisukarsinnan 12. tammikuuta 2008. ”Femme fatale” on tyyliltään laïkó-vaikutteinen popkappale. Kappaleen sanoitus on kreikaksi, mutta sen nimilause ”femme fatale” tulee ranskan kielestä.

## Eurovision laulukilpailussa

”Femme fatale” kilpaili Eurovision laulukilpailun toisessa semifinaalissa 22. toukokuuta 2008 esiintymisnumerolla seitsemäntoista, jolle se arvottiin 17. maaliskuuta 2008 järjestetyssä arvonnassa. Kappaletta edelsi Maltan edustaja Morena kappaleella ”Vodka” ja seurasi Makedonian tasavallan edustuskappale ”Let Me Love You”, jonka esittivät  Tamara, Vrčak ja Adrijan. 

Kadí esitti kappaleensa semifinaalissaan tanssijoiden Pólys Kourousídisin, Téfkros Neokléousin, Chrístos Sakalísin ja Andréas Vanézisin sekä taustalaulaja Pávlos Grigorásin kanssa. Kadí aloitti esityksensä pitkässä hopeisessa korkeakauluksisessa mekossa, joka pian vaihtui lyhyempään oranssin ja mustan väriseen mekkoon.

Semifinaalin lopputuloksissa Kyprosta ei mainittu kymmenen jatkoon etenevän maan joukossa, joten ”Femme fatale” karsiutui 24. toukokuuta 2008 järjestetystä finaalista. Kilpailun finaalin jälkeen selvisi kappaleen sijoittuneen semifinaalissaan 19 osallistujan joukossa sijalle viisitoista saatuaan 36 pistettä. Täyden kaksitoista pistettä kappale sai toisessa semifinaalissa äänestäneeltä Yhdistyneeltä kuningaskunnalta.

## Lähteet

### Huomautukset
João Teixeira de Faria

**João Teixeira de Faria** (s. 24. kesäkuuta 1942) on brasilialainen henkiparantaja ja seksuaalirikollinen, joka tunnetaan nimellä **João de Deus** (”Jumalan Jussi”). Hän johti Abadiânian kaupungissa sijaitsevaa Casa de Dom Inácio de Loyola -keskusta, jossa hän teki väitettyjä ihmeparannuksia. Hän väitti olevansa transsin aikana yhteydessä 37 henkeen, joista yksi on Ignatius Loyola. Keskus rakennettiin vuonna 1979 vastaanotetun maalahjoituksen ansiosta. Sittemmin keskus veti puoleensa kymmeniä tuhansia pyhiinvaeltajia kuukausittain. Vuonna 2018 yli 600 naista syytti Fariaa seksuaalisesta hyväksikäytöstä 1980-luvulta lokakuuhun 2018, uhrien iät vaihtelivat yhdeksästä vuodesta 67:ään. Syytösten mukaan hän oli kutsunut naisia kahdenkeskisiin tapaamisiin, joiden aikana hän hyväksikäytti heitä kesken parannussession. Faria sai maailmanlaajuista kuuluisuutta Oprah Winfreyn vierailtua hänen luonaan vuonna 2010 ja kutsuttuaan hänet ohjelmansa The Oprah Winfrey Show’n vieraaksi jaksoon *Leap of Faith: Meet John of God*. 

Ahdistelukohun seurauksena vuonna 2018 Faria nosti useista pankeista 35 miljoonaa Brasilian realia, mikä sai viranomaiset epäilemään että hän aikoi paeta maasta. Hänestä tehtiin pidätysmääräys, jonka seurauksena hän antautui poliisille. Goiásin osavaltion tuomioistuin määräsi hänelle 118 vuoden vankeustuomion raiskauksista. Useista muista syytteistä saadut tuomiot nostivat hänen vankeustuomionsa pituudeksi kokonaisuudessaan 489 vuotta. Näissä hänet tuomittiin luvattomista aseista ja muista seksuaalirikoksista. Poliisi löysi hänen kotoaan useita luvattomia aseita, 400&nbsp;000 dollarin edestä käteistä useissa eri valuutoissa ja noin kymmenen miljoonaa dollaria pankkitileillä.

## Kirjallisuutta
* 

## Lähteet
Eagle Forum

**Eagle Forum** on yhdysvaltalainen konservatiivinen vaikuttajajärjestö, jonka Phyllis Schlafly perusti vuonna 1972 johtaakseen kansalaisliikettä Equal Rights Amendmentin (ERA) vastustamiseksi. Järjestö mobilisoi vapaaehtoisia eri osavaltioissa väittäen, että ERA heikentäisi kotiäitien suojelua, edistäisi sukupuolineutraalia politiikkaa ja voisi johtaa esimerkiksi naisten pakko värväämiseen sotavoimin. Näin se kehystettiin uhkaksi perinteisille perherooleille.

Eagle Forumin kohdennetut kampanjat ratifioimattomissa osavaltioissa olivat ratkaisevia siinä, että ERA ei saavuttanut tarvittavaa kolmen neljäsosan hyväksyntää vuoden 1982 määräaikaan mennessä, vaikka kongressi oli hyväksynyt sen vuonna 1972.

Järjestön tehtävänä on mahdollistaa konservatiivisten ja perhe-myönteisten miesten ja naisten osallistuminen itsehallintoon ja julkiseen päätöksentekoon. Tavoitteena on säilyttää Yhdysvallat yksilönvapauden, ydinperheen kunnioituksen, julkisen ja yksityisen hyveellisyyden sekä yksityisen yrittäjyyden maana.[1]

Osavaltioiden verkoston kautta Eagle Forum on ajanut politiikkaa, joka korostaa vanhempien oikeuksia koulutuksessa, vastustaa liittovaltion liiallista yliohjausta sekä edistää Amerikan suvereniteettia. Phyllis Schlaflyn kuoleman jälkeen vuonna 2016 järjestö joutui sisäiseen johtajuusriitaan, joka johti hajaannukseen. Hänen poikansa John Schlafly ja liittolaisensa perustivat erillisen Phyllis Schlafly Eagles -järjestön, kun taas Eagle Forum jatkoi toimintaa presidenttien kuten Eunie Smithin ja Kris Ullmanin johdolla.

## Lähteet
All Night Long (Simon Mathewin kappale)

**All Night Long** on tanskalaisen poplaulajan Simon Mathewin kappale, joka edusti Tanskaa vuoden 2008 Eurovision laulukilpailussa Belgradissa. Edustuskappaleeksi se valittiin Dansk Melodi Grand Prix 2008 -kilpailun kautta. Eurovision laulukilpailussa ”All Night Long” sijoittui viidenneksitoista.

Kappaleen on säveltänyt ja sanoittanut Nis Bøgvad, Svend Gudiksen ja Jacob Launbjerg.

## Eurovision laulukilpailussa

Tammikuussa 2008 jaettiin kyseisen vuoden Eurovision laulukilpailuun osallistuvat maat kahteen semifinaaliin. Tanska arvottiin 22. toukokuuta 2008 järjestettyyn toiseen semifinaaliin. Myöhemmin arvottiin esiintymisjärjestys 17. maaliskuuta, jolloin Tanska oli yksi kolmesta toisen semifinaalin villin kortin saaneista osallistujista. Tämän ansiosta maan delegaatio sai päättää itse esiintymispaikkansa ja ”All Night Long” sijoitettiin esiintymisnumerolle kolmetoista. Tällä paikalla kappaletta edelsi semifinaalissa Bulgarian edustajien Deep Zonen ja Balthazarin kappale ”DJ, Take Me Away” ja seurasi Georgian Diana Ghurtskaian laulu ”Peace Will Come”. Esittäjän Simon Mathewin kanssa lavalla olivat Mette Dahl Trudslev, Morten Hellmann, Oliver McEwan, Kim Nowak-Zorde ja Anders Øhrstrøm.

Toisen semifinaalin tulosten julkistuksessa Tanska mainittiin kymmenestä jatkoon menevästä maasta kuudentena. Kilpailun finaalin jälkeen julkaistuista tarkemmista tuloksista selvisi Tanskan edustuskappaleen ”All Night Long” sijoittuneen semifinaalinsa kolmanneksi sen saatua 112 pistettä.

Finaalissa 24. toukokuuta 2008 Mathew esitti kappaleen numerolla 16. Tanskaa edelsi finaalissa Ruotsin Charlotte Perrelli kappaleella ”Hero” ja seurasi Georgian ”Peace Will Come”. Finaalin lopputuloksissa Tanska sijoittui sijalle viisitoista 25 finalistin joukossa saatuaan 60 pistettä.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Finaalissa ”All Night Long” sai täydet 12 pistettä kahdesti. Kappale keräsi pisteitä kaikkiaan seuraavasti:

## Listasijoitukset
”All Night Long” onnistui nousemaan listoille Tanskassa ja Ruotsissa.

## Lähteet
Karl Fredrik Leufstadius

**Karl Fredrik Leufstadius** (virh. *Leustadius*; 1835–1889) oli suomalainen raatimies, kauppias ja lahjoittaja. Hän oli apulaisena raahelaisten kauppiaitten Johan ja Baltzar Fellmanin liikkeessä ja sai Johanilta perinnöksi suuren omaisuuden, jota kartutti omalla liiketoiminnallaan. Hän määräsi testamentissaan Raahen kaupungille 400&nbsp;000 markkaa. Kun pääoma nousisi 500&nbsp;000 markkaan, olisi korot käytettävä yleishyödyllisiin tarkoituksiin, etupäässä vähävaraisten kaupunkilaisten hyväksi.

Veljensä Hans Johanin (Janne) tavoin Lars Fredrik kokeili merimiehen uraa, mutta meni kuitenkin kauppias- ja laivanvarustajaveljesten Johan ja Baltzar Fellmanin palvelukseen kirjanpitäjäksi ja kauppa-apulaiseksi. Kauppiasveljekset halusivat syystä tai toisesta muokata Lars Fredrikin sukunimeä, niin että siitä piti poistaa f-kirjain, ja muun muassa hautakivessä lukee Leufstadiuksen sijasta Leustadius. Lars Fredrikistä käytettiin usein nimeä Fellman-Leufstadius. Hän peri veljesten kuoltua rahavarojen lisäksi heidän talonsa Brahenkatu 8:ssa. 

Lars Leufstadius testamenttasi Raahen kaupungille 400&nbsp;000 mk yleishyödyllisiin tarkoituksiin. Kun rahoista korkoineen oli kertynyt puoli miljoonaa markkaa, rahat sai ottaa käyttöön. Pian Raaheen tarvittiin uusi köyhäintalo, mutta kun kaupungilla ei ollut rahaa, muistettiin Larsin lahjoitus. Summasta puuttui kuitenkin 30&nbsp;000 mk, jolloin apuun tulivat Leufstadiuksen sisarukset Janne ja Anni ja lahjoittivat puuttuvan summan. Talo valmistui 1898. Se muuttui myöhemmin kunnalliskodiksi, ja 2000-luvulla se remontoitiin Raahen Energian käyttöön.

## Lähteet
H2O.fi

**H2O.fi** (**Maisemakuvia Suomesta III**, ) on suomalaissäveltäjä Anssi Tikanmäen yhdeksäs, helmikuussa 2009 julkaistu studioalbumi. Albumi on Tikanmäen johtaman Anssi Tikanmäki Orchestran toinen ja *Maisemakuvia Suomesta* -sarjan kolmas ja viimeiseksi jäänyt osa.

Albumi sisältää instrumentaalikappaleita orkesterin esittämänä, jota vahvistavat jousi -ja puhallinsoittimet. Albumin teemana on nimensä mukaisesti vesi (kemialliselta kaavaltaan H2O) ja kaikki albumin kappaleet littyvät suomalaisiin vesistöihin. Kappaleessa ”Borgå” viitataan Porvoonjokeen ja ”Vrouw Maria” on nimetty samannimisen hollantilaislaivan mukaan, joka upposi Nauvon ulkosaaristossa 1700-luvulla. Kappaleiden esittelytekstit ovat Tikanmäen käsialaa.

Rockadillo Records julkaisi albumin CD-levynä helmikuussa 2009. Saman vuoden maaliskuussa albumi julkaistiin myös Japanissa CD-levynä Belle Antique -levymerkillä. Huhtikuussa 2017 albumi julkaistiin ensimmäistä kertaa vinyylilevynä Ainoa Productionsin toimesta. Samaan aikaan kultalevyrajan ylittänyt *Maisemakuvia Suomesta* sekä vuoden 2006 *[[Tuntematon maa (albumi)|Tuntematon maa]]* julkaistiin vinyylilevyinä, jälkimmäinen myös ensimmäistä kertaa. Albumin vinyylilevypainokselta on jätetty pois kappale ”Koljonvirta”.

## Kappaleet
Kaikki sävellykset Anssi Tikanmäki, ellei toisin mainita.
#
#
#
#
# (vain CD-levyllä)
#
#
#

## Tekijät
### Muusikot
*Anssi Tikanmäki – piano, kosketinsoittimet (1–8)
*Eljas Tikanmäki – kosketinsoittimet, urut, marimba, lyömäsoittimet (1–8), Kumu-rummut (”Imatrankoski”)
*Eemil Tikanmäki – sähkö- ja akustiset kitarat, mandoliini, viulu (1–8)
*Mikko Kangasjärvi – harmonikka (3, 5)
*Juuso Nordlund – sähköbasso (1–7)
*Sami Kuoppamäki – Kumu-rummut (1–6)
+
*Esa Juutilainen – huilut, piccolohuilu
*Pentti Lahti – sopraano- ja alttosaksofonit
*Masa Orpana – klarinetti, altto- ja tenorisaksofonit
*Kari Nikkanen – oboe, englannintorvi
*Jouni Suuronen ja Pasi Tiitinen – käyrätorvet
*Aki Välimäki – trumpetti
*Nina Kulhia, Lotta Kuoppala, Kaisa Männistö, Henrik Perelló ja István Szalay – viulut
*Anne Korhonen ja Taavi Nachtigall – alttoviulut

### Tuotanto
*Studio JJ / Juuso Nordlund – äänitys
*SkyView Studio, Tampere / Eljas Tikanmäki – äänitysassistentti/apuäänitys
*Studio JJ / Juuso Nordlund, Anssi Tikanmäki ja Eljas Tikanmäki – miksaus
*Finnvox-studiot, Helsinki / Pauli Saastamoinen – masterointi
*Anssi Tikanmäki ja Juuso Nordlund – tuottajat
*Elmo Salmi – kansisuunnittelu ja valokuvat
*Anssi Männistö – ATO-kuva
*Bardi – tuotanto

## Lähteet

## Aiheesta muualla
*
Eva von Zweigbergk

**Eva Monica von Zweigbergk** (o.s. **Alkman**, ent. **Malm**; 16. helmikuuta 1906 Göteborg – 15. helmikuuta 1984 Tukholma) oli ruotsalainen toimittaja, kirjailija ja lastenkirjallisuuskriitikko *[[Dagens Nyheter]]issä*. Hän kirjoitti ensimmäisen ruotsalaista lastenkirjallisuutta käsittelevän historiikin *Barnboken i Sverige 1750–1950* (1965).

Zweigbergkin äiti Annastina Alkman oli kääntäjä ja toimittaja, ja isä Edvard Alkman toimi *[[Göteborgs-Posten]]in* päätoimittajana. Zweigbergk opiskeli yhden lukukauden Valandin taidekoulussa, minkä jälkeen hän siirtyi Uppsalan yliopistoon lukemaan englantia ja taidehistoriaa. Hän valmistui vuonna 1927. Zweigbergk aloitti *Dagens Nyheterissä* vuonna 1929 ja työskenteli siellä vuoteen 1969. Hän kirjoitti muun muassa kuvataiteesta, kirjallisuudesta, elokuvista, baletista ja arkkitehtuurista. Erityisesti hänet tunnettiin lastenkirjallisuusarvosteluistaan, ja hän kirjoitti myös itse pari lastenkirjaa sekä käänsi ulkomaisia lastenkirjoja ruotsiksi. Pakinoitsijana Zweigbergk toimi salanimellä *Colomba*.
## Lähteet

## Aiheesta muualla
Charlie Gustafsson

**Charlie Gustafsson** (s. 16. helmikuuta 1992) on ruotsalainen näyttelijä. Gustafsson aloitti uransa lapsinäyttelijänä seitsemänvuotiaana. Hänen läpimurtonsa oli Calle Svenssonin rooli televisiosarjassa *[[Aika on meidän]]*.
## Rooleja
* *[[Kattona tähtitaivas]]* (2008) – Oscar
* *[[Aika on meidän]]* (2017–2020) – Calle Svensson
## Lähteet

## Aiheesta muualla
Nils Barchius

**Nils Barchius** (25. marraskuuta 1676 Västerås – 16. helmikuuta 1733 Västerås) oli ruotsalainen pappi, joka toimi Västeråsin hiippakunnan piispana vuosina 1731–1733. Barchius korosti ankaraa puhdasoppisuutta.
## Lähteet
Harry Hjörne

**Harry Edvin Hjörne** (26. huhtikuuta 1893 Illinois, Yhdysvallat – 16. helmikuuta 1969 Göteborg) oli ruotsalainen toimittaja ja kunnallispoliitikko. Hän aloitti toimittajanuransa *Norra Skånessa* vuonna 1912 ja pääsi *[[Göteborgs-Posten]]iin* 1918. Vuonna 1926 hänestä tuli sen suurin osakkeenomistaja ja päätoimittaja. Hjörnen johdolla *GP* kasvoi Ruotsin toiseksi suurimmaksi päivälehdeksi. Politiikassa Hjörne edusti kansanpuoluetta. Vuosina 1951–1957 hän oli Göteborgin kaupunginvaltuuston puheenjohtaja. Hjörne toimi myös Örgryte IS -urheiluseuran hallituksen puheenjohtajana 1942–1958.
## Lähteet

## Aiheesta muualla
Anders Gustaf Forsberg

**Anders Gustaf Forsberg** (1844–1920) oli ruotsalainen arkkitehti. Hän suunnitteli pääasiassa asuintaloja Tukholmaan.

## Töitä

Birger Jarlsgatan 92.jpg|Pyhän Yrjön kirkko, Birger Jarlsgatan 92 (1890)
Drottninggatan 68, dec 2019b.jpg|Drottninggatan 68 (1891)
Sibyllegatan 50-52.JPG|Sibyllegatan 50–52 (1897)


## Lähteet

## Aiheesta muualla
Hannele Rikkinen

**Seija Hannele Rikkinen** (o.s. *Iso-Ahola*; 24. toukokuuta 1938 Saarijärvi – 6. maaliskuuta 2025 Helsinki) oli suomalainen opettaja ja biologian ja maantieteen didaktiikan professori.

Rikkisen vanhemmat olivat maanviljelijä Jalmari Iso-Ahola ja Helmi Vähänen ja puoliso vuodesta 1960 professori Kalevi Rikkinen. Professori Jouko Rikkinen on heidän poikansa. Hannele Rikkinen tuli ylioppilaaksi Saarijärven yhteiskoulusta 1956 ja valmistui Helsingin yliopistosta filosofian kandidaatiksi 1960, lisensiaatiksi 1978 ja väitteli filosofian tohtoriksi 1983.  

Rikkinen oli Helsingin lyseon tuntiopettaja 1963–1964, Valtion luonnontieteteellisen toimikunnan tutkimusavustaja 1966 ja Tapiolan yhteiskoulun biologian ja maantieteen lehtori 1968–1976. Helsingin yliopistossa hän oli  biologian ja maantieteen didaktiikan vs. lehtori, lehtori ja vt. apulaisprofessori 1975–1988 ja sitten apulaisprofessori ja professori vuoteen 2001. Minnesotan yliopistossa Rikkinen vieraili 1966–1967. Hänellä oli myös alansa asiantuntija- ja luottamustehtäviä. Maantieteen opetuksen ja opettajakoulutuksen kehittäjänä tunnetuksi tullut Rikkinen sekä julkaisi tutkimuksia että kirjoitti ja toimitti tietoteoksia. Hänen muotokuvansa on maalannut taitelija Outi Heiskanen 1998.

## Lähteet
Oro (kappale)

**Oro** on Jelena Tomaševićin ja Bora Dugićin kappale, jolla he edustivat järjestäjämaa Serbiaa vuoden 2008 Eurovision laulukilpailussa Belgradissa. Finaalissa kappale sijoittui kuudennelle sijalle. Kappaleen on säveltänyt kilpailun juontajana samana vuonna toiminut Željko Joksimović. Joksimović on aiemmin säveltänyt Bosnia ja Hertsegovinan edustuskappaleen ”Lejla” vuodelta 2006 ja Serbia ja Montenegron edustuskappaleen ”Lane moje” vuodelta 2004.

## Eurovision laulukilpailussa

Vuoden 2008 kilpailun järjestäjämaana Serbia ei osallistunut semifinaaleihin, joten se kilpaili suoraan finaalissa. ”Oro” esitettiin finaalissa 24. toukokuuta 2008 esiintymisnumerolla 23, jolle Serbian delegaatio oli kappaleen asettanut saatuaan suorien finalistien kesken arvotun villin kortin 17. maaliskuuta 2008 järjestetyssä esiintymisjärjestyksen arvonnassa. Tällä esiintymispaikalla Serbian edustuskappaletta edelsi Espanjaa edustanut Rodolfo Chikilicuatre kappaleella ”Baila el Chiki-chiki” ja seurasi Venäjän Dima Bilan kappaleella ”Believe”. ”Oron” kilpailuesityksessä lavalla olivat Jelena Tomaševićin ja Bora Dugićin lisäksi Aleksandar Sedlar Bogoev, Jelena Đurić, Mirjana Nešković ja Marko Vulinović.

Finaalin lopputuloksissa ”Oro” sijoittui kuudenneksi 160 pisteellä. Kappale sai täydet kaksitoista pistettä neljästä maasta. Kaikkiaan kappale sai pisteitä seuraavasti:

## Kappalelista
# Oro
# Minha dor
# Ela agapi
# Adios amor
# Oro (instrumentaali)

## Lähteet
Duşak

**Duşak** on taajama Ahalin maakunnan Kakan piirikunnassa Turkmenistanissa. Se sijaitsee Etekin keidasalueen itäreunalla Kopetdagvuorten juurella 40 kilometriä Kakasta kaakkoon. Vuoden 2022 väestönlaskennan mukaan taajamassa oli 8&nbsp;405 asukasta.

Duşakista tuli kaupunkimainen taajama vuonna 1935. Sen kautta kulkee Aşgabatin ja Maryn välinen rautatie. Taajamassa on rakennustarviketeollisuutta.

Duşakin asemalla käytiin lokakuussa 1918 bolševikkien ja Britannian armeijan välinen taistelu. Sen lähellä sijaitsevat Ulugdepen ja Altyndepen arkeologiset löytöpaikat. Mänen kylän lähellä on 1000-luvulta peräisin oleva Abu-Seýit Meýheneýin eli Mäne baban mausoleumi.

## Lähteet
Tauno Vainio (juontaja)

**Tauno Olavi Vainio** (26. syyskuuta 1930 Hyvinkää – 7. tammikuuta 2026 Helsinki) oli suomalainen toimittaja ja tietokilpailujen juontaja.

Vainio oli radio- ja tv-viihteen seuran Studio Kympin kunniapuheenjohtaja. Hän toimi juontajana radio- ja televisiouransa aikana sadoissa viihdeohjelmissa. Hän juonsi Suomen euroviisukarsinnan vuonna 1969.

## Lähteet
Lola Young

**Lola Young** (s. 4. tammikuuta 2001 Lontoo, Englanti) on brittiläinen Grammy-palkittu laulaja-lauluntekijä. 

## Tausta
Young varttui Beckenhamissa, Etelä-Lontoossa, äitinsä ja ammattibasistina toimivan isäpuolensa kanssa. Youngin äiti soitti kotona jatkuvasti musiikkia ja ilmoitti tyttärensä pianon-, kitaransoiton ja laulutunneille tämän ollessa kuusivuotias. 14-vuotiaana Young aloitti opinnot esittävien taiteiden koulussa; BRIT Schoolissa, jossa ovat opiskelleet myös Amy Winehouse — johon Youngia usein verrataan — sekä Adele. Tällöin Young alkoi kirjoittaa ja äänittää musiikkia sekä esiintymään paikallisilla klubeilla. 15-vuotiaana hän voitti 9&nbsp;000 laulajaa *Open Mic UK* -kilpailussa ja tapasi pian tämän jälkeen Amy Winehousen managerin Nick Shymanskyn, joka ei ollut manageroinut ketään artistia sitten yhteistyönsä Winehousen kanssa.

## Ura
Vuonna 2019 Young teki levytyssopimuksen Island Recordsin kanssa ja julkaisi debyyttisinglensä sekä ensimmäisen EP:nsä. Hän julkaisi toisen EP:nsä, *Renaissance*, noin kuukausi COVID-19-rajoitusten alkamisen jälkeen. Tätä seurasi useita singlejä ja lopulta hänen esikoisalbuminsa *[[My Mind Wanders and Sometimes Leaves Completely]]* vuonna 2023.

Young voitti ensimmäisen Grammy-palkintonsa kappaleestaan *”[[Messy]]”* vuoden 2026 Grammy-gaalassa. Hän myös esiintyi samaisessa gaalassa.

## Lähteet
Tervajärvi (Suomussalmi)

**Tervajärvi** on saareton metsäjärvi Kainuun Suomussalmella. Sen pinta-ala on 1,2 neliökilometriä ja se sijaitsee Kajaanista 96 kilometriä pohjoiskoilliseen ja Suomussalmen keskustasta 25 kilometriä luoteeseen.

## Maantiede
Tervajärven ulottuvuus kaakosta luoteeseen on noin 2,5 kilometriä. Järvi levenee pohjoista kohden. Niemet ovat loivia ja niistä on karttanimi vain länsirannan asutulla Varsanhännällä. Tervajärvessä on varsin paljon vähintään kaksi metriä ja enintään kolme metriä syvää aluetta, huomattavasti yli viidesosa pinta-alasta. Vähintään kymmenen metriä syvää on noin kahdeksasosa pinta-alasta. Syvin kohta, noin 20 metriä, sijaitsee järven eteläpuoliskolla.

Tervajärven keskiosan molemmilla rannoilla on asutusta. Järven lounaispuolella kauempana rannasta on niin ikään asutusta Tervavaaralla, joka on ylänköä.

Tervajärveen virtaa useita tulouomia. Järven luusua sijaitsee aivan pohjoisessa, josta alkaa pohjoiseen noin puolentoista kilometrin päähän Kortejärveen (187,0 metriä merenpinnan yläpuolella) laskeva Tervajoki.

Tervajärven vesitilavuus on 5&nbsp;242&nbsp;000 kuutiometriä. Järven ekologinen tila on erinomainen.

Tervajärvi (61.774.1.001) kuuluu Tervajoen valuma-alueeseen (61.774), joka on kolmannen jakovaiheen vesistö Iijoen vesistössä (61). Toinen jakovaihe on Näljänkäjoen yläosan valuma-alue (61.77) ja ensimmäinen jakovaihe on Korpijoen valuma-alue (61.7). Tervajärvi on laajin Tervajoen valuma-alueen kolmestatoista järvestä. Sitä seuraa Kovajärvi.

## Lähteet
Emanuel Rieder

**Emanuel Rieder** (s. 1. lokakuuta 1993 Bressanone) on italialainen ohjaskelkkailija. Hän on voittanut olympiakultaa kahden hengen kelkkailussa vuonna 2026.

Rieder on kilpaillut neljissä olympialaisissa. Sotšissa 2014 hän sijoittui yhden hengen ohjaskelkkailussa 19:nneksi. Pyeongchangissa 2018 hän oli yhden hengen kilpailussa 17:s. Pekingissä 2022 hän sijoittui kahden hengen kelkkailussa Simon Kainzwaldnerin parina kuudenneksi ja joukkueviestissä viidenneksi. Milanon–Cortinan olympialaisissa 2026 hän voitti Kainzwaldnerin kanssa kultaa kahden hengen kilpailussa ja saavutti pronssia joukkueviestissä.

Rieder on kilpaillut maailman- ja Euroopan-mestaruuskilpailuissa vuodesta 2016 alkaen. Hänen ainoa MM-mitalinsa on hopea kahden hengen sprintissä vuodelta 2020. EM-kilpailujen joukkueviestissä hän on saavuttanut pronssia vuosina 2023 ja 2024.

## Lähteet
Tobias Wendl

**Tobias Wendl** (s. 16. kesäkuuta 1987 Aachen, Länsi-Saksa) on saksalainen ohjaskelkkailija. Hän on seitsenkertainen olympiavoittaja ja kymmenkertainen maailmanmestari.

Wendl on kilpaillut neljissä olympialaisissa. Sotšissa 2014 hän voitti kultaa kahden hengen ohjaskelkkailussa Tobias Arltin parina ja joukkueviestissä. Pyeongchangissa 2018 ja Pekingissä 2022 lempinimillä "Bayern-Express" ja "Two Tobis" tunnettu kaksikko voitti jälleen kultaa kahden hengen kilpailussa ja myös joukkueviestissä. Milanon–Cortinan olympialaisissa 2026 Wendl ja Arlt jäivät kahden hengen kilpailussa pronssille, mutta kultaa tuli joukkueviestistä.

Wendl voittanut maailmanmestaruuden kahden hengen kilpailussa vuosina 2013, 2015 ja 2016, kahden hengen sprintissä vuosina 2016, 2017 ja 2021 sekä joukkueviestissä vuosina 2013, 2015, 2016 ja 2024. Hänellä on MM-kilpailuista seitsemän hopea- ja viisi pronssimitalia vuodesta 2008 alkaen. Hän on voittanut yhdeksän Euroopan-mestaruutta.

Wendl voitti Arltin kanssa kahden hengen ohjaskelkkailun maailmancupin vuosina 2011, 2013, 2014, 2016 ja 2023.

## Lähteet
Paola Locatelli

**Paola Locatelli** (s. 2. maaliskuuta 2004 Thionville) on ranskalainen somevaikuttaja, malli ja näyttelijä. Hän on esittänyt pääosaa elokuvissa *[[Rapide]]* (2025) ja *[[Vaarallisia suhteita (vuoden 2022 elokuva)|Vaarallisia suhteita]]* (2022).

Locatelli on toiminut Puman brändilähettiläänä vuodesta 2021 tai 2022 alkaen.

## Lähteet

## Aiheesta muualla
*
Helmi Lehtonen

**Helmi Lydia Lehtonen** (16. helmikuuta 1876 Akaa – 30. lokakuuta 1965 Heinola) oli suomalainen kansakoulunopettaja ja Heinolan seminaarin johtaja.

Helmi Lehtosen vanhemmat olivat kansakoulunopettaja David Lehtonen ja Evelina Augusta Hollming. Hän kävi Hämeenlinnan suomalasintyttökoulun ja valmistui kansakoulunopettajaksi Jyväskylän seminaarista 1898. Hän suoritti sen jälkeen harjoituskoulun opettajan tutkinnot, yliopistollisen kasvatus- ja opetusopin tutkinnon sekä opettajanäytteet seminaarinopettajan virkaa varten. Lehtonen teki opintomatkan Ruotsiin, Saksaan ja Sveitsiin 1914. 

Lehtonen toimi kansakoulunopettajana Lempäälässä 1898–1902. Hän oli Heinolan seminaarin harjoituskoulun yhdistetyn luokan opettajana 1902–1927 ja seminaarin johtajana 1927–1945. Lehtonen oli jäsenenä kansakoulujen käsityöopetuskomiteassa 1911–1912, opetussuunnitelmakomiteassa 1912–1925 ja kansakoulujen opettajaneuvostossa 1922–1924. Lehtonen oli Heinolan kaupunginvaltuuston jäseneä 1922–1925, kirkkovaltuuston jäsenenä vuodesta 1937 ja Heinolan raittiuspiiritoimikunnan puheenjohtajana 1909-1950. Hän oli perustamassa Lempäälän nuorisoseuraa ja toimi seuran puheenjohtajana. 

Helmi Lehtosen veljiä  olivat professori ja historiantutkija U. L. Lehtonen (1870–1927) ja lyseon lehtori, filosofian tohtori Onni Ilmari Lehtonen (1873–1946). Helmi Lehtosen sisar Aino Augusta Lehtonen (s. 1871) toimi Heinolan seminaarin harjoituskoulun johtajana.

Helmi Lehtonen kuoli vuonna 1965. Hänet on haudattu Heinolassa Heinolan hautausmaalle.

## Julkaisuja
* *Yksiopettajaisen kansakoulun hoidosta*. Gummerus, Jyvaskyla 1909

## Lähteet
Helsingin Työväen Luistelijat

**Helsingin Työväen Luistelijat** (HTL) on vuonna 1928 perustettu suomalainen urheiluseura, jonka kotipaikka on Helsinki. Sen lajivalikoimaan kuuluvat pikaluistelu (mukaan lukien maratonluistelu ja rullaluistelu) ja pyöräily.

HTL:n kansainvälisesti menestyneimmät urheilijat ovat pikaluistelija Mika Poutala ja pyöräilijä Tea Vikstedt-Nyman. Seuran ensimmäiset pikaluistelun Suomen-mestarit olivat sprintterien Suomen-mestaruuden vuonna 1985 voittanut Virve Mäkelä ja yleisluistelun Suomen-mestaruuksia vuodesta 1990 alkaen voittanut Timo Järvinen. Pyöräilyssä HTL:n edustajana Suomen-mestaruuden voitti ensimmäisenä Toukolan Teräksestä siirtynyt Onni Kasslin 1&nbsp;000 metrin aika-ajossa ja eräajossa vuosina 1956–1957, ja jälkimmäisenä vuonna HTL:n joukkue voitti 4&nbsp;000 metrin joukkuetakaa-ajon. Vuonna 1958 Ulla Siven voitti 10 kilometrin maantiepyöräilyssä Suomen-mestaruuden.

## Lähteet

## Aiheesta muualla
* Seuran kotisivut
Everest (kappale)

**Everest** on suomalaisen laulaja Mintun kappale, joka julkaistiin 1. tammikuuta 2026 Universal Music Groupin kautta. Kappaleen on kirjoittanut Mintun lisäksi Vilma Alina, Patric Sarin sekä Wille Mannila, joka myös tuotti kappaleen.

”Everest” nousi Suomen virallisen listan kärkeen tehden siitä hänen ensimmäisen listaykkösen. Kappaleen sanoitukset kertovat vanhasta seurustelukumppanista irti päästämistä.

## Lähteet
Arimo (nimi)

**Arimo** on harvinainen suomalainen miehen etunimi, joka esiintyy myös sukunimenä. Suomen kielen sana arimo merkitsee luonnosta tai konseptia.

Helmikuuhun 2026 mennessä nimi Arimo on annettu hieman yli 900 henkilölle. Vuonna 2024 Arimo oli sukunimenä 20 henkilöllä.  Ennen vuotta 1950 Arimon nimipäivä oli Ajastaika-kalenterin mukaan 2. tammikuuta.

Keuruulla on myös Arimontie-niminen katu.

## Tunnettuja Arimo-nimisiä

*Arimo Haltsonen (s. 1956), näyttelijä ja ohjaaja
*Arimo Mustonen (s. 1972), koomikko
*Arimo Mäkinen (1938–2016), jääkiekkoilija
*Arimo Raeste (1930–1995), diplomaatti ja Presidentinlinnan linnanvouti
*Arimo Uusitalo (s. 1942), maanviljelijä, osuustoimintavaikuttaja ja maanviljelysneuvos

## Lähteet

* 

### Viitteet
Onni Ilmari Lehtonen

**Onni Ilmari Lehtonen** (6. lokakuuta 1873 Akaa – 21. kesäkuuta 1946 Vaasa) oli suomalainen filosofian tohtori ja lyseon lehtori.

Onni Lehtosen vanhemmat olivat kansakoulunopettaja David Lehtonen ja Evelina Augusta Hollming. Hän pääsi ylioppilaaksi Hämeenlinnan lyseosta 1894 ja valmistui Helsingin yliopistosta filosofian kandidaatiksi 1901, filosofian lisensiaatiksi 1925 ja filosofian tohtoriksi 1926. Hänen väitöskirjansa käsitteli Oulun läänin oloja Aleksanteri I:n ja maaherra Carl Henrik Ehrenstolpen aikana.

Lehotnen oli aluksi Porin lyseossa historian ja maantiedon v. t. kolleegana  1902. Hän siirtyi samana vuonna Turun lyseoon ja tuli vuonna 1905 Vaasan suomalaisen tyttökoulun kolleegaksi. Hän oli siellä  vuoteen 1912 saakka, jolloin hän tuli vanhemmaksi lehtoriksi Savonlinnan lyseoon. Viimeksi hän oli Vaasan lyseon  historian ja yhteiskuntaopin vanhempana lehtorina 1926–1940. Lehtonen oli opettajana useissa muissakin kouluissa, muun muassa Vaasan suomalaisessa jatko-opistossa ja sittemmin Vaasan yhteiskoulussa. Lehtonen toimi Suomalais-ugrilaisen Seuran, Historiallisen Seuran ja Historian Ystäväin Liiton piirissä

Onni Lehtonen oli naimisissa 1902–1918 filosofian maisteri Aino Adolfina Koveron (k. 1918) ja vuodesta 1926 lastentarhanopettaja  Maria Karin Levónin kanssa.

Onni Lehtosen veli oli professori ja historiantutkija U. L. Lehtonen (1870–1927). Lehtosen sisaria olivat kansakoulunopettaja ja Heinolan seminaarin johtaja Helmi Lehtonen (s. 1876) ja Heinolan seminaarin harjoituskoulun johtaja Aino Augusta Lehtonen (s. 1871).

## Julkaisuja
Nimellä *O. I. Lehtonen*:
* *Aatteet ja todellisuus: periaatteellista johdatusta mielipiteiden muodostamiseen yhteiskunnallisista ja valtiollisista kysymyksistä*. Gummerus, Jyvaskyla 1918
* *Oikeusvaltion perusteet* teoksessa *Savonlinnan lyseo. Kertomus lukuvuodesta 1917-18*. Savonlinna 1918
* *Kuvauksia Oulun läänin oloista Aleksanteri I:n aikana. Edellinen osa, Maaherra Ehrenstolpesta ja läänin hallinnollisista oloista*, Helsingin yliopiston väitöskirja. Historiallisia tutkimuksia VIII, 1. Suomen historiallinen seura, Helsinki 1926
* *Kuvauksia Oulun läänin oloista Aleksanteri I:n aikana. Jälkimäinen osa, maaherra Ehrenstolpen riidat ja oikeudenkäynnit*. Historiallisia tutkimuksia VIII, 2. Suomen historiallinen seura, Helsinki 1936

## Lähteet
Awaza

**Awaza** on matkailukeskus Balkanin maakunnan Türkmenbaşyn kaupungissa Turkmenistanissa. Se sijaitsee Kaspianmeren rannalla 20 kilometriä kaupungin keskustasta länteen. Hallinnollisesti Awaza muodostaa vuonna 2013 perustetun piirikunnan (*etrap*).

Paikkakunta lienee saanut nimensä siellä puhaltavista tuulista. Se oli neuvostoaikana Krasnowodskin kaupunkiin kuulunut kalastajakylä, jonne oli perustettu parantoloita ja lepokoteja. Seudun luontoarvoihin kuuluvat leuto ilmasto, kivennäisvesi- ja mutalähteet, pitkät hiekkarannat ja lähistöllä sijaitseva Hazarin luonnonpuisto.

Vuonna 2007 perustetun ja vuonna 2009 avatun matkailukeskuksen pinta-ala on 5&nbsp;000 hehtaaria. Se käsittää hotelleja, huvilakyliä, kongressikeskuksen, virkistys- ja terveyspalveluja, urheilukenttiä, viheralueita ja ravintoloita. Alueelle on rakennettu seitsemän kilometrin pituinen keinotekoinen Awazajoki. Vuonna 2018 avattiin vesipuisto. Matkailijaliikennettä palvelevat Türkmenbaşyn lentokenttä ja satama. Infrastruktuuriin kuuluvat suolanpoisto- ja vedenpuhdistuslaitteet sekä 254 megawatin sähkövoimala.

Hankkeen arvostelijoiden mukaan matkailukeskus on enimmäkseen vajaakäytössä tai lähes tyhjillään. Se on tavallisille turkmenistanilaisille liian kallis, eikä maassa käy paljon ulkomaisia matkailijoita. Hotellien täyttämiseksi Awazaan on komennettu lomalle valtion työntekijöitä. Türkmenbaşyn kaupunkiin julistetaan epävirallinen poikkeustila maan johtajien vieraillessa Awazassa. Lomakauden aikana kaupunki kärsii vesi- ja sähköpulasta, ja arvovieraiden mentyä pulaa tulee myös elintarvikkeista.

## Lähteet
Orion (1813)

**Orion** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Brestin laivastontelakalta, missä köli laskettiin 18. toukokuuta 1810. Alus laskettiin vesille 9. lokakuuta 1813 ja otettiin palvelukseen 22. marraskuuta.

## Palvelus
Alus suunniteltiin 7. toukokuuta 1827 sijoitettavaksi koululaivaksi élèves de 2e classe de Marinelle (École d'Angoulème). Se otettiin palvelukseen 1. lokakuuta 1827 Brestissä sijoitettuna kyseiseen tehtävään, mutta aluksesta tuli 1. marraskuuta 1830 École Navalen ensimmäinen sijoituspaikka. Alus poistettiin laivastoluettelosta 26. syyskuuta 1835, jolloin se luokiteltiin tukilaivaksi. Alus jatkoi satamaan sijoitettuna koululaivana. *Commerce*, joka nimettiin *Bordaksi*, korvasi lokakuussa 1840 aluksen tehtävässä. Alus todettiin palveluskelvottomaksi ja romutettiin 1841.

## Lähteet
*

### Viitteet
Couronne (1824)

**Couronne** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 20. helmikuuta 1812 Brestin laivastontelakalta, missä köli laskettiin 15. lokakuuta 1813. Alus laskettiin vesille 26. elokuuta 1824 ja otettiin palvelukseen 23. helmikuuta 1830.

## Palvelus
Alus nimettiin 29. helmikuuta 1848 *Barricadeksi* ja joulukuussa 1849 *Duperréksi*. Alus varustettiin lokakuusta joulukuuhun 1854 kuljetusalukseksi Cherbourgissa. Se varustettiin marraskuusta 1859 tammikuuhun 1860 Toulonissa sairaalaksi, vaikka sen takila säilytettiin. Potkurikorvetti *Caton* hinasi 11. tammikuuta 1860 aluksen Toulonista, kun siitä tehtiin 1861 majoitus- ja esikunta-alus Saigoniin. Alus poistettiin laivastoluettelosta 17. elokuuta 1869 Saigonissa ja poistettiin palveluksesta tammikuussa 1870. Osa aluksesta myytiin ja loput poltettiin.

## Lähteet
*

### Viitteet
Rengaskitararausku

**Rengaskitararausku** (*Acroteriobatus annulatus*) on kitararauskuihin kuuluva kalalaji. Lajia tavataan uhanalaisena Eteläisen Afrikan rannikolta.

## Koko ja ulkonäkö
Rengaskitararauskut ovat täysikasvuisia 60–65 cm:n pituisina, mutta laji voi suurimillaan saavuttaa jopa 140 cm:n pituuden. Lajin eturuumis on litteähkö ja muodoltaan kiilamainen tai vinoneliömäinen. Ruumis on leveyttään pidempi. Kalan pyrstö on paksu, sivuiltaan litistynyt ja pitkähkö. Pyrstössä on kaksi kookasta ja kolmiomaista selkäevää. Rengaskotkarauskun silmät ovat melko suuret ja molemman takana on pienehkö hengitysaukko. Väriltään rengaskotkarausku on harmahtavan ruskea ja ruumiissa on useita tummia täpliä, joita ympäröi sisempi valkoinen ja ulompi ruskea rengas. Ihossa on pieniä piikkejä.

## Levinneisyys ja elintavat
Rengaskitararauskun levinneisyysalue ulottuu Namibiasta Etelä-Afrikkaan. Lajin elinympäristöjä ovat rannikkojen matalat hiekkapohjaiset alueet. Se elää pohjalla ja saalistaa ravinnokseen kaloja, äyrisiäsiä. nilviäisiä ja matoja. Naaras kala synnyttää eläviä poikasia, joita on kerrallaan neljästä kymmeneen. Poikaset varttuvat naaraan kohdussa noin kymmenen kuukauden ajan.

Rengaskitatarauskun liha on arvostettua ja lisäksi siitä hyödynnetään sen evät. Kalaa kalastetaann niin vapaa-ajalla kuin kaupallisestikin trooleilla, verkoilla ja siimoilla. Kalastus on todennäköisesti yksi tekijä kannan vähentymiseen. Lajin levinneisyysalueen painopiste on 200-luvun aikana siirtynyt luoteeseen, mikä viittaa ilmastonmuutoksen vaikutukseen. Rengaskitararausku luokitellaan vaaratuneeksi.

## Lähteet
Basofiili

**Basofiili** () on vähälukuisin valkosolujen tyyppi. Basofiilejä on 0-1 % veressä kiertävistä valkosoluista. Se kuuluu jyvässoluihin eli granulosyytteihin yhdessä neutrofiilien ja eosinofiilien kanssa. Basofiilin nimi tulee siitä, että sen solulimassa olevat rakkulat värjäytyvät emäksisillä (engl. *basic*) väriaineilla. Basofiilit ovat yhdessä syöttösolujen kanssa osallisina allergisissa reaktioissa ja anafylaksiassa.

Basofiilin halkaisija on lähteestä riippuen 10-15 μm. Tuma on tyypillisesti kaksilohkoinen.

Basofiilit muistuttavat toiminnaltaan kudoksissa olevia syöttösoluja. Kummankin solutyypin pinnalla on Fc-reseptoreja, jotka sitovat plasmasolujen erittämiä IgE-vasta-aineita. Kun basofiilin tai syöttösolun pintaan kiinnittynyt vasta-aine kohtaa siihen sopivan antigeenin, vapautuu histamiinia, proteaasia, leukotrieenejä, neutrofiilejä ja eosinofiilejä houkuttelevia kemotaktisia aineita, hepariinia, sekä verihiutaleita aktivoivia tekijöitä. Seurauksena on paikallisten verisuonten laajentuminen, neutrofiilien ja eosinofiilien kertyminen paikalle, hiussuonten läpäisyvyyden kasvu (mikä johtaa turvotuksiin) sekä paikallisten sileiden lihassolujen supistuminen. Iholla histamiinin vapautuminen voi ilmetä nokkosihottumana (urtikaria) ja nenän limakalvolla allergisena nuhana. Leukotrieenit voivat supistaa keuhkoissa ilmatiehyitä (lat. *bronchiolus*), mikä ilmenee astmaoireina. Laajassa reaktiossa seurauksena voi olla anafylaksia.

## Lähteet
Catch-22 (looginen paradoksi)

**Catch–22**  on paradoksi, joka esitellään Joseph Hellerin vuonna 1961 kirjoittamassa samannimisessä satiirisessa sotaromaanissa. Kyseinen romaani on suomennettu nimellä *Me sotasankarit*. Teos kertoo kapteeni John Yossarianista, amerikkalaisen pommikoneen tähystäjästä toisen maailmansodan aikana.

Catch-22  tarkoittaa romaanissa salamyhkäistä Yhdysvaltain ilmavoimien tulkintaa, jonka mukaan mies on mielisairas, jos hän vapaaehtoisesti jatkaa vaarallisia taistelulentoja. Jos hän kuitenkin pyytää vapautusta tällaisista lennoista, se osoittaa hänen olevan järjissään, eikä siksi ole oikeutettu vapautukseen. 

Ilmaus *catch-22* on englannin kielessä yleistynyt tarkoittamaan kehäpäätelmää, jossa ongelmatilanteen ainoa mahdollinen ratkaisu on mahdoton itse ongelmaan  sisältyvän ehdon vuoksi. Merriam Webster -sanakirja antaa esimerkkejä yhteyksistä, joissa sanaa on käytetty. Catch-22 toteutuu esimerkiksi seuraavassa esimerkissä:

* Työpaikan saaminen vaatii työkokemusta, mutta sitä ei voi saada ilman työpaikkaa (Merriam Webster: "ilman agenttia").

## Lähteet

* 

### Viitteet
Venterol (Drôme)

**Venterol** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin viisi kilometriä Nyonsin kaupungista luoteeseen.

Kylän keskustassa on ollut 1100-luvulta peräisin oleva linna, jota hallitsivat ensin Montaubanin perhe ja sitten Pyhän Johanneksen ritarit vuodesta 1283. Vuonna 1430 hylätyn linnan rauniot on purettu. Kunnan pääaukiolla sijaitseva kirkko on yksilaivainen, ja sen kellotorni on peräisin 1600-luvulta.

## Lähteet

## Aiheesta muualla
Venterol

**Venterol** voi tarkoittaa seuraavia:

* Venterol, kunta Ranskassa Alpes-de-Haute-Provencen departementissa
* Venterol, kunta Ranskassa Drômen departementissa
Pyhän Ludvigin ansioritarikunta

**Pyhän Ludvigin ansioritarikunta**, virallisesti **Pyhän Ludvigin arvonimen alainen ansioritarikunta** (), oli alkujaan Luccan herttuakunnassa ja sittemmin Parman herttuakunnassa jaettu ritarikunta. Sen perusti Luccaa hallinnut Parman herttua Kaarle II vuonna 1836. Hänen poikansa Kaarle III perusti ritarikunnan uudestaan 11. elokuuta 1849.

Ritarikunnalla palkittiin pääsääntöisesti aatelisia katolilaisia, mutta myös protestantteja voitiin nimittää poikkeuksellisista ansioista. Nimitys ritarikunnan kahteen ylimpään luokkaan johti perinnölliseen aatelisarvoon. Muiden luokkien kohdalla aatelisarvo oli henkilökohtainen ja se poistettiin saajan kuoltua. Ritarikunnan suurmestarina toimi Parman herttua.

Ritarikunnassa oli viisi luokkaa (suurristi, komentaja, 1. luokan ritari, 2. luokan ritari ja jäsen) ja sen nauha oli tummansininen keltaisilla raidoilla:

*  ritarikunnan nauha

## Lähteet
Kenar

**Kenar** on Balkanin maakunnan Türkmenbaşyn kaupunkiin kuuluva entinen taajama Turkmenistanissa. Se sijaitsee Kaspianmeren Türkmenbaşynlahden rannalla 8 kilometriä kaupungin keskustasta itään.

Paikkakunta on syntynyt samaan aikaan kuin Türkmenbaşyn kaupunki. Sen entinen nimi Ufra on lyhenne venäjän kielen sanoista *ukrepljonnyi fort russkoi armii* (”Venäjän armeijan vahvistettu linnake”). Ufrasta tuli kaupunkimainen taajama vuonna 1939. Vuonna 1989 siellä oli 3&nbsp;747 asukasta.

Taajama sai nimen Kenar (”Ranta”) vuonna 2003. Se liitettiin Türkmenbaşyn kaupunkiin vuonna 2013. Samalla muodostettiin Kenarin piirikunta (*etrap*), joka käsitti suuren osan kaupungista. Taajama lakkautettiin vuonna 2016 ja piirikunta vuonna 2022.

Kenarissa toimii Türkmenbaşyn öljysatama, jonka kautta toimitetaan öljyä myös kaupungin öljynjalostamolle.

## Lähteet
Nestor (1810)

**Nestor** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Brestin laivastontelakalta, missä köli laskettiin helmikuussa 1809. Alus laskettiin vesille 21. toukokuuta 1810 ja otettiin palvelukseen 26. syyskuuta.

## Palvelus
Alus piti 12. maaliskuuta 1822 annetulla määräyksellä muuttaa fregatiksi, mutta määräys peruustettiin 22. toukokuuta 1822. Aluksen muuttamisesta höyrylinjalaivaksi tehtiin 1846-1849 suunnitelmat, jolloin se varustettaisiin 450 nhp:n höyrykoneella. Muutostyöt vahvistettiin 24. huhtikuuta 1848 Toulonin laivastontelakalle, mutta aluksella todettiin lahoa. Se poistettiin laivastoluettelosta 29. elokuuta 1849 ja muutettiin vankilaivaksi. Alus romutettiin ennen vuotta 1865. Alusta varten tilattu höyrykone asennettiin 90-tykkiseen linjalaivaan *Charlemagneen*.

## Lähteet
*

### Viitteet
Anthems (Tikanmäki Attackin albumi)

**Anthems** on suomalaissäveltäjä Anssi Tikanmäen kymmenes, toukokuussa 2012 julkaistu studioalbumi. Albumi jäi Tikanmäki Attack -yhtyeen ainoaksi ja Tikanmäen soolouran viimeiseksi albumiksi. Albumilla vierailee Children of Bodom- ja Stone-yhtyeistä tuttu kitaristi Roope Latvala, joka oli jo vuonna 1994 soittanut Tikanmäen kanssa albumilla *[[Pizza à la Anssi Tikanmäki]]*.

Albumi sisältää kahdeksan tunnettua kansallishymniä, jotka on sovitettu raskaasti heavy metal -orkesterille. Komppiraidat koottiin 7-kielisen kitaran, 5-kielisen bassokitaran ja rumpujen tupla-bassorumpujen ympärille. Tikanmäen tyyliin mukaan sovitettiin myös jousikvartetti sekä puhallinsoittimia. Albumin idea syntyi jo vuonna 1997, kun Tikanmäki sovitti yhdessä Latvalan kanssa Neuvostoliiton hymnin heavy-versioksi Pyynikin kesäteatterin *Täällä Pohjantähden alla* -näytelmään. Kappaleiden esittelytekstit on kirjoittanut Anssi Tikanmäki ja kääntänyt englanniksi Petri Silas.

Rockadillo Records julkaisi albumin CD-levynä toukokuussa 2012. Samoihin aikoihin albumi julkaistiin myös Japanissa   Belle Antique -levymerkillä.

## Kappaleet
Kaikki sovitukset Tikanmäki Attack ja Anssi Tikanmäki, ellei toisin mainita.
#
#
#
#
#
#
#
#

## Tekijät
### Muusikot
; Tikanmäki Attack
*Anssi Tikanmäki – kosketinsoittimet
*Roope Latvala – soolokitara
*Eemil Tikanmäki – kitara, jouset
*Juuso Nordlund – bassokitara (1–4, 6–8)
*Eljas Tikanmäki – rummut
+
*Lauri Porra – bassokitara (”Finlandia”)
*Masa Orpana – saksofonit
*Tommi Kolunen – trumpetti
*Johanna Rusanen (nyk. Rusanen-Kartano) – laulu (”Das Lied der Deutschen”)
+
*Pirkko ”Pike” Kontkanen, Lotta Laaksonen ja Henrik Perelló – jouset

### Tuotanto
*Studio SkyView / Eljas Tikanmäki – äänitys
*Studio Bunker / Roope Latvala – äänitys
*Studio JJ / Juuso Nordlund – äänitys
*Lauri Porra – äänitys
*Studio SkyView / Anssi Tikanmäki ja Eljas Tikanmäki – miksaus
*Juuso Nordlund – ears
*Studio Finnvox, Helsinki / Pauli Saastamoinen – masterointi
*Bardi Oy / Anssi Tikanmäki – tuotanto
*Maarit Tikanmäki – kansitaide

## Arvostelut
Albumi keräsi paljon kiitosta mediassa. *[[Inferno (lehti)|Inferno]]*-lehti kehui Tikanmäen levyä ylistävään sävyyn ja kehotti lukijoitaan kuuntelemaan jopa hieman sivuutetun albumin. *[[Helsingin Sanomat|Helsingin Sanomien]]* Harri Uusitorppa ylisti Latvalan kitaransoittotaitoja verraten niitä Jimi Hendrixin vuoden 1969 versioon kappaleesta ”The Star-Spangled Banner”. Uusitorppa ei kuitenkaan pitänyt Finlandian uutta sovitusta Tikanmäen aiemman version tasoisena, sillä kappale on sovitettu enimmäkseen bassokitaralle. *[[Soundi]]n* Ville Sorvali sanoi levyn olevan vuosituhannen mykistävimpiä ”sinfonisen lätkähevin” saralla.

*Soundi: 

## Lähteet

## Aiheesta muualla
*
Ampumahiihto talviolympialaisissa 2026 – naisten pikakilpailu

Ampumahiihdon naisten pikakilpailu talviolympialaisissa 2026 järjestettiin 14. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 14.45.

## Lähteet
Maastohiihto talviolympialaisissa 2026 – naisten viesti

Maastohiihdon naisten 4 × 7,5 km viesti talviolympialaisissa 2026 järjestettiin 15. helmikuuta 2026 Teserossa Italiassa.

## Tulokset
Kilpailu alkoi klo 12.00.

## Lähteet
Jan Lång

**Jan Ove Lång** (s. 1957) on suomalainen yritysjohtaja ja Ahlstromin ja Uponorin entinen toimitusjohtaja. Läng on ollut valtio-omisteisen Finnish Minerals Groupin hallituksen puheenjohtaja vuodesta 2024.

## Elämäkerta
Jan Ove Lång syntyi vuonna 1957. Koulutukseltaan hän on kauppatieteiden maisteri.

Lång nousi sisäilma- ja putkijärjestelmiä tuottavavan Uponorin toimitusjohtajaksi vuonna 2003, toimien ennen tätä useissa tehtävissä kuluttajapakkauksia valmistavassa Huhtamäki-konsernissa vuodesta 1982.

Hän oli Helsingin pörssiin listatun kuitupaperiyhtiö Ahlstromin toimitusjohtaja vuosina 2008–2014, seuraten roolissa eläköitynyttä Risto Anttosta.

Lång on toiminut 2010- ja 2020-luvuilla useiden suomalaisyritysten hallitusrooleissa, joista merkittävimpiä puolijohdeyhtiö Okmeticin (2014–2016), energiayhtiö Neovan (ent. Vapo, 2015–2022) ja kaivosteollisuuskonserni Finnish Minerals Groupin (2024–) hallituksen puheenjohtajan tehtävät.

## Lähteet
Johannes Ludwig

**Johannes Ludwig** (s. 14. helmikuuta 1986 Suhl, Saksan demokraattinen tasavalta) on saksalainen ohjaskelkkailija. Hän voitti kolme olympiakultaa ja kaksi maailmanmestaruutta.

Ludwig kilpaili kaksissa olympialaisissa. Pyeongchangissa 2018 hän voitti kultaa joukkueviestissä ja saavutti pronssia yhden hengen kelkkailussa oltuaan neljän laskun yhteisajassa kaksi tuhannesosasekuntia neljänneksi jäänyttä italialaista Dominik Fischnalleria nopeampi. Pekingissä 2022 Ludwig voitti kultaa yhden hengen kilpailussa ja joukkueviestissä.

Ludwig voitti maailmanmestaruuden joukkueviestissä vuosina 2017 ja 2020. Yhden hengen kelkkailussa hän saavutti MM-pronssia vuonna 2013 edellään kaksi muuta saksalaista. Euroopan-mestaruuskilpailuissa Ludwig saavutti useita hopea- ja pronssimitaleita.

Ludwig voitti maailmancupin kaudella 2021–2022.

## Lähteet
David Gleirscher

**David Gleirscher** (s. 23. heinäkuuta 1994 Hall in Tirol) on itävaltalainen ohjaskelkkailija. Hän on voittanut yhden olympiakullan ja kaksi maailmanmestaruutta.

Gleirscher on kilpaillut kaksissa olympialaisissa. Pyeongchangissa 2018 hän voitti kultaa yhden hengen kelkkailussa 0,026 sekunnin erolla hopeamitalisti Chris Mazdzeriin ja saavutti pronssia joukkueviestissä. Pekingissä 2022 hän sijoittui yhden hengen kilpailussa 15:nneksi.

Gleirscher voitti maailmanmestaruuden joukkueviestissä vuonna 2021 ja yhden hengen sprintissä vuonna 2024. Hän voitti Euroopan-mestaruuden joukkueviestissä vuonna 2020.

Gleirscher on voittanut maailmancupissa yhden hengen kelkkailussa yhden osakilpailun, Altenbergissä kaudella 2019–2020.

Myös Gleirscherin isä Gerhard Gleirscher ja veli Nico Gleirscher ovat kilpailleet olympialaisten ohjaskelkkailussa.

## Lähteet
Juho Keinänen (jääkiekkoilija)

**Juho Keinänen** (s. 14. helmikuuta 2006 Helsinki) on suomalainen jääkiekkoilija. Hän on pelipaikaltaan oikea laitahyökkääjä.

## Ura
### Seuraura
Keinänen on Etelä-Vantaan Urheilijoiden kasvatti. Hän siirtyi juniorina sittemmin Kiekko-Vantaaseen. Keinänen siirtyi 15-vuotiaana Jokereihin kaudeksi 2021–2022. Hän voitti U16 Suomen-mestaruuden ja hänet valittiin U16 SM-sarjan tähdistökentälliseen. Keinänen pelasi osan kaudestaan myös seuran U18-joukkueessa, jossa hän voitti SM-hopeaa. Kaudella 2022–2023 Keinänen voitti U20 SM-hopeaa. Kaudella 2023–2024 hän jakoi tehoilla 13+18=31 Jokereiden U20-joukkueen sisäisen pistepörssin toisen sijan Lauri Saastamoisen kanssa edellään Aleksi Airaksinen. Keinänen vahvisti myös U18-joukkuetta pudotuspeleissä, jotka päättyivät SM-hopeaan. Hän debytoi samalla kaudella myös Mestiksessä, jossa Keinänen pelasi kuusi runkosarjaottelua ilman tehopisteitä.

Helmikuussa 2024 Keinänen teki Jokereiden kanssa vuoden mittaisen Mestis-sopimuksen. Hän pelasi alkukaudella 2024–2025 yhden Mestis-ottelun ja neljä ottelua U20-joukkueessa, kunnes lokakuussa 2024 Keinäsen sopimus seuran kanssa purettiin yhteisymmärryksessä. Hänen uutisoitiin samana päivänä siirtyvän loppukauden kattavalla ja yhden optiovuoden sisältävällä SM-liigasopimuksella Rauman Lukkoon. Keinänen pelasi loppukauden kokonaan seuran U20-joukkueessa, jonka kolmanneksi paras maalintekijä hän oli 17 osumallaan. Keinänen voitti kauden päätteeksi U20 Suomen-mestaruuden.

Sioux Falls Stampede varasi Keinäsen 229. pelaajana USHL:n varaustilaisuudessa 2025. Syyskuussa hänen uutisoitiin siirtyvän seuraan kaudeksi 2025–2026. Helmikuussa 2026 Keinänen palasi Suomeen ja hän siirtyi loppukauden kattavalla sopimuksella Vaasan Sportiin. Keinänen teki SM-liigadebyyttinsä seuraavana päivänä 13. helmikuuta 2026 vieraissa Turun Palloseuraa vastaan. Hänet merkittiin Sportin kakkosketjun oikeaan laitaan Ville Immosen ja Eetu Leväsen viereen. Keinänen sai ottelussa jääaikaa 11.52 minuuttia. Liigauransa avausmaalin hän teki runkosarjan päätöskierroksella 17. maaliskuuta 2026 Oulun Kärppiä vastaan. Keinänen pelasi SM-liigassa kauden aikana 11 runkosarjaottelua tehopistein 1+1=2.

### Maajoukkueura
Keinänen pelasi alle 18-vuotiaiden Hlinka Gretzky Cupissa vuonna 2023. Yhteensä hän on pelannut kuusi nuorten ja 28 poikien maaottelua.

## Yksityiselämä
Keinäsen pikkuveli Aaro pelaa hyökkääjänä Jokereiden U20- ja U18-joukkueissa.

Juho Keinänen on maininnut esikuvakseen Jonathan Huberdeaun.

## Tilastot

## Lähteet
*
*
*

### Viitteet